**มาตรการส่งเสริมคุณธรรม และความโปร่งใสภายในหน่วยงาน**

ความเป็นมา การประเมินคุณธรรมและความโปร่งใสในการด าเนินงานของหน่วยงานภาครัฐ (ITA)เป็นการประเมินเกี่ยวกับคุณลักษณะด้านคุณธรรมและความโปร่งใสของหน่วยงานภาครัฐ หน่วยงานภาครัฐที่รับการประเมินจะได้รับทราบผลการประเมินเพื่อให้เกิดความตระหนักและนำไปสู่การพัฒนาตนเองเพื่อให้การดำเนินงานภาครัฐเป็นไปอย่างมีคุณธรรมและความโปร่งใส ลดการทุจริตและประพฤติมิชอบก่อให้เกิดประโยชน์ต่อประชาชนและต่อประเทศชาติสูงสุด และได้มีส่วนร่วมในการพัฒนาการดำเนินงานภาครัฐของประเทศไทยมีคุณธรรมและความโปร่งใสมากยิ่งขึ้น

ในปีงบประมาณ พ.ศ.2566 สำนักงาน ป.ป.ช ได้กำหนดเกณฑ์การประเมินคุณธรรมและความโปร่งใส

ในการดำเนินงานของหน่วยงานภาครัฐ แบ่งออกเป็น 10 ตัวชี้วัด ดังนี้

1. การปฏิบัติหน้าที่

2. การใช้งบประมาณ

3. การใช้อำนาจ

4. การใช้ทรัพย์สินของราชการ

5. การแก้ไขปัญหาการทุจริต

6. คุณภาพการดำเนินงาน

7. ประสิทธิภาพการสื่อสาร

8. การปรับปรุงระบบการทำงาน

9. การเปิดเผยข้อมูล

10. การป้องกันการทุจริต

**เครื่องมือที่ใช้ในการประเมิน ITA มี 3 เครื่องมือ ได้แก่**

1. แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency

Assessment : IIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายในที่มีต่อหน่วยงาน

ตนเอง ประกอบด้วยตัวชี้วัดการปฏิบัติหน้าที่ ตัวชี้วัดการใช้งบประมาณ ตัวชี้วัดการใช้อำนาจ ตัวชี้วัดการใช้

ทรัพย์สินของทางราชการ และตัวชี้วัดการแก้ไขปัญหาการทุจริต

2. แบบวัดการรับรู้ของผู้มีส่วนได้ส่วนเสียภายนอก (External Integrity and Transparency

Assessment : EIT) มีวัตถุประสงค์เพื่อประเมินระดับการรับรู้ของผู้มีส่วนได้ส่วนเสียภายนอก ที่มีต่อหน่วยงาน

ที่ประเมิน ประกอบด้วยตัวชี้วัดคุณภาพการดำเนินงาน ตัวชี้วัดประสิทธิภาพการสื่อสาร และ ตัวชี้วัดการปรับปรุงระบบการทำงาน

3 .แบบตรวจการเปิดเผยข้อมูลสาธารณ ะ (Open Data Integrity and Transparency

Assessment : OIT) มีวัตถุประสงค์เพื่อประเมินระดับการเปิดเผยข้อมูลต่อสาธารณะของ หน่วยงานเพื่อให้

ประชาชนสามารถเข้าถึงได้ ประกอบด้วยตัวชี้วัดการเปิดเผยข้อมูล และตัวชี้วัดการป้องกัน การทุจริต

**เกณฑ์ระดับการประเมิน มี 7 ระดับ ดังนี้**

ผลคะแนน 95 – 100 คะแนน ระดับ AA

ผลคะแนน 85 – 94 คะแนน ระดับ A

ผลคะแนน 75 – 84 คะแนน ระดับ B

ผลคะแนน 65 – 74 คะแนน ระดับ C

ผลคะแนน 55 – 64 คะแนน ระดับ D

ผลคะแนน 50 – 54 คะแนน ระดับ E

ผลคะแนน 0 – 49 คะแนน ระดับ F

โดยหน่วยงานภาครัฐที่ผ่านเกณฑ์การประเมินคุณธรรมและความโปร่งใสในการดำเนินงานของ

หน่วยงานภาครัฐต้องมีผลคะแนนการประเมิน 85 คะแนนขึ้นไป

ผลการประเมิน ITA ของโรงเรียนร่มเกล้า ในภาพรวมได้คะแนน 88.09 คะแนน ระดับ

ผลการประเมินอยู่ในระดับ A ผ่านเกณฑ์การประเมิน เมื่อพิจารณาเป็นรายตัวชี้วัด พบว่า

ตัวชี้วัดการปฏิบัติหน้าที่ ได้คะแนน 89.69 คะแนน

ตัวชี้วัดการใช้งบประมาณ ได้คะแนน 78.64 คะแนน

ตัวชี้วัดการใช้อำนาจ ได้คะแนน 83.04 คะแนน

ตัวชี้วัดการใช้ทรัพย์สินของทางราชการ ได้คะแนน 76.02 คะแนน

ตัวชี้วัดการแก้ไขปัญหาการทุจริต ได้คะแนน 80.78 คะแนน

ตัวชี้วัดคุณภาพการดำเนินงาน ได้คะแนน 83.95 คะแนน

ตัวชี้วัดประสิทธิภาพการสื่อสาร ได้คะแนน 80.83 คะแนน

ตัวชี้วัดการปรับปรุงระบบการท างาน ได้คะแนน 76.12 คะแนน

ตัวชี้วัดการเปิดเผยข้อมูล ได้คะแนน 97.50 คะแนน

ตัวชี้วัดการป้องกันการทุจริต ได้คะแนน 100 คะแนน

**ข้อบกพร่อง และข้อเสนอแนะในการพัฒนา/ปรับปรุง**

1. หน่วยงานควรสร้างความตระหนักในการสร้างความโปร่งใสให้กับองค์กร โดยออกคำสั่งมอบหมาย

ให้มีเจ้าหน้าที่รับผิดชอบในการนำเข้าข้อมูลเว็บไซต์ เพื่อเผยแพร่ข้อมูลข่าวสาร ของหน่วยงานในงานบริการ

แต่ละประเด็นอย่างชัดเจน

2. หน่วยงานควรปรับปรุงเว็บไซต์ของหน่วยงานเพื่อให้สามารถแสดงข้อมูลการติดต่อที่สามารถ

มองเห็นได้อย่างชัดเจน และปรับปรุงการเชื่อมโยงในเว็บไซต์ให้สามารถเข้าถึงช่องทาง เครือข่ายออนไลน์ของ

หน่วยงาน เช่น Facebook, Twitter, Instagram ได้โดยง่าย

3. หน่วยงานควรดำเนินการประชาสัมพันธ์เผยแพร่ผลการสำรวจความพึงพอใจในการให้บริการตาม

อำนาจหน้าที่หรือภารกิจของหน่วยงานในรอบปีที่ผ่านมา

4. หน่วยงานควรดำเนินการประชาสัมพันธ์เผยแพร่ข้อมูลการบริหารเงิน งบประมาณ ในประเด็น

ต่างๆ ให้เป็นปัจจุบัน และครอบคลุมเพื่อสร้างความโปร่งใส สามารถตรวจสอบได้

5. หน่วยงานควรดำเนินการกำหนดมาตรการส่งเสริมคุณธรรมและความ โปร่งใสภายในหน่วยงานให้

ครอบคลุม ครบถ้วนทุกประเด็นของแต่ละงาน และจัดประชุมชี้แจงสร้างความ เข้าใจ โดยมีการติดตามรายงาน

ผลความก้าวหน้าเพื่อขับเคลื่อนการส่งเสริมคุณธรรมและความโปร่งใส ภายในหน่วยงานให้เกิดประสิทธิภาพ

และประสิทธิผลในปีต่อไป

**มาตรการขับเคลื่อนการส่งเสริมคุณธรรมและความโปร่งใสภายในหน่วยงาน**

โรงเรียนร่มเกล้าได้ดำเนินการประชุมเพื่อกำหนดมาตรการส่งเสริมความโปร่งใสและป้องกันการทุจริตเพื่อให้บุคลากรภายในโรงเรียนใช้เป็นแนวทางในการปฏิบัติงานให้เป็นไปตามความโปร่งใส ตรวจสอบได้ โดยยึดหลักธรรมาภิบาล ซึ่งประกอบด้วยมาตรการต่างๆ ดังต่อไปนี้

1. มาตรการเผยแพร่ข้อมูลต่อสาธารณะ

2. มาตรการให้ผู้มีส่วนได้ส่วนเสียมีส่วนร่วมในการดำเนินงาน

3. มาตรการส่งเสริมความโปร่งใสในการจัดซื้อจัดจ้าง

4. มาตรการและแนวทางปฏิบัติเกี่ยวกับการจัดการข้อเรียกร้องกรณีเกิดการทุจริตและประพฤติมิชอบ

ของเจ้าหน้าที่

5. มาตรการป้องกันการรับสินบน

6. มาตรการป้องกันการขัดกันระหว่างผลประโยชน์ส่วนตอนกับผลประโยชน์ส่วนรวม

7. มาตรการการตรวจสอบการใช้ดุลยพินิจ

**1.มาตรการเผยแพร่ข้อมูลต่อสาธารณะ**

1) มาตรการเผยแพร่ข้อมูลต่อสาธารณะผ่านเว็บไซต์ของหน่วยงาน

1.1) เผยแพร่ข้อมูลข่าวสารอย่างน้อย ตามมาตรา 7 ของพระราชบัญญัติข้อมูลข่าวสารของราชการ

พ.ศ. 2540 มาตรา 43 และมาตรา 44 ของพระราชกฎษฎีกาว่าด้วยหลักเกณฑ์และวิธีการบริหารกิจการ

บ้านเมืองที่ดี พ.ศ. 2542 และไม่เผยแพร่ข้อมูลตามมาตรา 14 และมาตรา 15 ของพระราชบัญญัติข้อมูล

ข่าวสารของทางราชการ พ.ศ. 2540

1.2) ปรับปรุงและพัฒนาเว็บไซต์ของหน่วยงานให้มีความทันสมัย เป็นปัจจุบัน โดยคำนึงถึงความ

เหมาะสมกับสถานการณ์และความพร้อมของบุคลากรและทรัพยากรในหน่วยงาน

1.3) เผยแพร่ข้อมูลข่าวสารตามแนวทางประเมินคุณธรรมและความโปร่งใสในการดำเนินงานของ

หน่วยงานของรัฐ

1.4) เผยแพร่ข้อมูลข่าวสารตามแนวทางประเมินคุณธรรมและความโปร่งใสในการดำเนินการของ

หน่วยงานของรัฐ

2) แนวทางการเผยแพร่ข้อมูลข่าวสารต่อสาธารณะผ่านเว็บไซต์ของหน่วยงาน

2.1) ลักษณะ/ประเภท ข้อมูลที่หน่วยงานต้องเผยแพร่ต่อสาธารณะ ได้แก่

 2.1.1) โครงสร้างและการจัดองค์กรในการดำเนินงาน

 2.1.2) สรุปอำนาจ หน้าที่ที่สำคัญ และวิธีดำเนินงาน

 2.1.3) สถานที่คิดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงาน

 2.1.4) กฎ ข้อบังคับ คำสั่ง หนังสือเวียน ระเบียบ แบบแผนและนโยบาย

 2.1.5) แผนงาน โครงการ ความก้าวหน้าของการดำเนินงานการใช้จ่ายงบประมาณ

ผลผลิต ผลลัพธ์ โครงการ การประเมินผลการปฏิบัติงานของหน่วยงาน

 2.1.6) แผนการจัดซื้อจัดจ้างประจำปี

 2.1.7) อื่นๆตามที่กฎหมายกำหนด

2.2) ระบุวิธีการขั้นตอนการดำเนินงาน ระบุเวลาการดำเนินงานและผู้มีหน้าที่รับผิดชอบในการ

เผยแพร่ข้อมูลต่อสาธารณะอย่างชัดเจน

3) กำหนดกลไกการกำกับติดตามการดำเนินงานเผยแพร่ข้อมูล โดยแต่งตั้งคณะทำงานหรือ

มอบหมายเจ้าหน้าที่ของหน่วยงาน ในการกำกับดูแลเว็บไซต์เพื่อให้มีการดำเนินงานเผยแพร่ข้อมูลอย่างต่อเนื่อง

เป็นปัจจุบัน รายงานผลการดำเนินงาน สรุปปัญหา อุปสรรคต่อหัวหน้าส่วนราชการ อาทิ จำนวนข่าวที่เผยแพร่

จำนวนผู้เข้าชมเว็บไซต์ของหน่วยงาน จำนวนผู้ขอข้อมูล หรือแสดงความคิดเห็นทางเว็บไซต์ เป็นต้น

**2. มาตรการให้ผู้มีส่วนได้ส่วนเสียมีส่วนร่วมในการดำเนินงาน**

1) วิเคราะห์ผลการดำเนินงานและข้อเสนอแนะจากการดำเนินงานในรอบปีที่ผ่านมาในประเด็นความ

สอดคล้องกับภารกิจหรือยุทธศาสตร์ รวมถึงความเกี่ยวข้องของประชาชนหรือผู้มีส่วนได้ส่วนเสีย

2) เผยแพร่ข้อมูลข่าวสารของโครงการในช่องทางที่หลากหลาย เช่น ปิดประกาศเว็บไซต์ สื่อสังคม

ออนไลน์ วารสาร จดหมายข่าว เป็นต้น

3) รับฟังความคิดเห็นของประชาชนและผู้มีส่วนได้ส่วนเสียเพื่อให้ได้มาซึ่งข้อมูล ข้อเท็จจริง และ

ความคิดเห็นประกอบการตัดสินใจ

4) เปิดโอกาสให้ประชาชนและผู้มีส่วนได้ส่วนเสียได้เข้ามามีส่วนร่วมในการปฏิบัติงานไม่ว่าจะเป็นใน

ลักษณะการเข้าร่วมในการจัดทำแผนพัฒนา การวางแผนงาน หรือการดำเนินงาน

**3. มาตรการส่งเสริมความโปร่งใสในการจัดซื้อจัดจ้าง**

1) ให้เจ้าหน้าที่ของโรงเรียนซึ่งปฏิบัติหน้าที่เกี่ยวกับการจัดซื้อจัดจ้างดำเนินการเผยแพร่แผนการ

จัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และ

ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

2) ให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียด วิธีการ และ

ขั้นตอนการจัดซื้อจัดจ้างและการบริหารพัสดุภาครัฐ ในระบบเครือข่ายสารสนเทศของกรมบัญชีกลางผ่านทาง

ระบบจัดซื้อจัดจ้างภาครัฐด้วยอิเล็กทรอนิกส์ ตามวิธีการที่กรมบัญชีกลางกำหนดแต่ละขั้นตอน

3) ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างเข้าไปมีส่วนได้ส่วนเสียกับผู้ยื่นขอเสนอ

หรือคู่สัญญาของโรงเรียน

4) ห้ามมิให้เจ้าหน้าที่ซึ่งปฏิบัติหน้าที่เกี่ยวกับการจัดซื้อจัดจ้างให้ผู้อื่นอาศัยหน้าที่ของตนหาประโยชน์

จากการจัดซื้อจัดจ้างกับโรงเรียน

5) ให้หัวหน้าหน่วยงาน กำกับ ดูแลการปฏิบัติหน้าที่ของเจ้าหน้าที่ผู้ใต้บังคับบัญชาซึ่งปฏิบัติหน้าที่

เกี่ยวกับการจัดซื้อจัดจ้างให้เป็นไปด้วยความเรียบร้อย

**4. มาตรการและแนวทางปฏิบัติเกี่ยวกับการจัดการข้อเรียกร้องกรณีเกิดการทุจริตและประพฤติมิชอบของเจ้าหน้าที่**

**หลักเกณฑ์การร้องเรียน**

1) ต้องเป็นเรื่องที่ผู้ร้องเรียนได้รับความเดือดร้อน เสียหาย อันเนื่องมาจากเจ้าหน้าที่ของโรงเรียน ดังนี้

- การทุจริตต่อหน้าที่ราชการ

- การกระทำความผิดต่อตำแหน่งหน้าที่ราชการ

- ละเลยหน้าที่ตามที่กฎหมายกำหนดให้ต้องปฎิบัติ

- ปฎิบัติหน้าที่ล่าช้าเกินเวลาอันควร

- กระทำการนอกเหนืออำนาจหน้าที่หรือขัดต่อกฎหมาย

2) ต้องเป็นเรื่องที่มีมูล มิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฏ ชัดแจ้ง ตลอดจนขาดพยานบุคคลแน่นอน

รายละเอียดข้อมูลการเรียกร้อง

1) ชื่อและที่อยู่ผู้ร้องเรียน

2) ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน

3) การกระทำทั้งหลายที่เป็นเหตุแห่งการร้องเรียนพร้อมทั้งข้อเท็จจริงหรือพฤติการณ์ตามสมควร

เกี่ยวกับการกระทำดังกล่าว (หรือช่องทางการทุจริตของเจ้าหน้าที่อย่างชัดเจนเพื่อดำเนินการ สืบสวน สอบสวน)

4) คำขอของผู้ร้องเรียน

5) ลายมือชื่อผู้ร้องเรียน

6) ระบุ วัน เดือน ปี

7) ระบุพยานเอกสาร พยานวัตถุ พยานบุคคล(ถ้ามี)

**ช่องทางการร้องเรียน**

1) รับเรื่องร้องเรียนผ่านเว็บไซต์ของโรงเรียน/facebook โรงเรียน

2) ร้องเรียนผ่านตู้/กล่องรับความคิดเห็น (จดหมาย/บัตรสนเท่ห์/เอกสาร)

3) ไปรษณีย์ปกติ ส่งมายังโรงเรียนร่มเกล้า หมู่ที่ 6 ตำบลโนนทัน อำเภอเมือง จังหวัดหนองบัวลำภู 39000

4) ยื่นโดยตรง ณ โรงเรียนร่มเกล้า

5) โทรศัพท์หมายเลข 064-5108221

**5.มาตรการป้องกันการรับสินบน**

1) ประกาศเจตจำนงในการบริหารงานอย่างซื่อสัตย์สุจริต โปร่งใสและเป็นไปตามหลักธรรมาภิบาลที่ดี

โดยเผยแพร่ประชาสัมพันธ์ให้บุคลากร ผู้รับบริการ ผู้มีส่วนได้ส่วนเสียภายนอกทราบ

2) กำหนดบทบาทหน้าที่ของผู้บริหาร ให้ครอบคลุมถึงการประพฤติตนเป็นแบบอย่างที่ดี มีการควบคุม

กำกับ ติดตาม สนับสนุนและขับเคลื่อนการดำเนินงานเพื่อป้องกันการรับ-ให้สินบนหรือผลประโยชน์อื่นใด

รวมถึงป้องกันการมีส่วนร่วมในการทุจริตทุกรูปแบบ

3) กำหนดจรรยาบรรณ บทบาทหน้าที่ของพนักงานทุกระดับให้ครอบคลุมถึง

- การงดรับ ให้สินบน หรือผลประโยชน์อื่นใดในทุกรูปแบบ ทั้งทางตรงและทางอ้อม

- การไม่เข้าไปมีส่วนร่วมในการทุจริตทุกรูปแบบ

- การร่วมสอดส่องดูแลและรายงานการรับ ให้สินบนหรือประโยชน์อื่นใดรวมถึงการทุจริต ประพฤติมิชอบทุกรูปแบบต่อผู้บังคับบัญชา

- การให้ความร่วมมือช่วยเหลือในกระบวนการสอบสวน สอบข้อเท็จจริงที่เกี่ยวข้อง

4) ส่งเสริมวัฒนธรรมต่อต้านการรับ การให้สินบน หรือประโยชน์อื่นใด รวมถึงป้องกันการมีส่วนร่วมในการทุจริตประพฤติมิชอบทุกรูปแบบ

5) กำหนดให้หน่วยงานที่เกี่ยวข้อง จัดอบรมให้ความรู้และสร้างช่องทางการรับรู้แก่บุคลากรเพื่อเป็นการสร้างวัฒนธรรมองค์กรเกี่ยวกับการต่อต้านการทุจริตและประพฤติมิชอบ การรับ การให้สินบนหรือผลประโยชน์อื่นๆ

6) กำหนดให้หน่วยงานที่เกี่ยวข้อง จัดกิจกรรมเพื่อเสริมสร้างวัฒนธรรมองค์กรให้บุคลากรมีทัศนคติค่านิยมในการปฏิบัติงานอย่างซื่อสัตย์สุจริต และมุ่งผลประโยชน์ส่วนรวมตลอดจนเผยแพร่ข้อมูลให้บุคลากรผู้มีส่วนเสียภายนอกรับทราบ

7) กำหนดให้บุคลากรทุกคนมีหน้าที่สอดส่อง และร่วมกันป้องกันการรับ การให้สินบนหรือผลประโยชน์อื่น ๆ รวมถึงการทุจริตประพฤติมิชอบทุกรูปแบบ โดยไม่ละเลย เพิกเฉยต่อการกระทำที่เข้าข่ายดังกล่าว

8) ดำเนินการลงโทษทางวินัย ทางปกครอง และทางกฎหมาย ตามความเหมาะสมต่อผู้บริหารหรือบุคลากรซึ่งถูกตัดสินว่าได้กระทำผิด หรือทุจริตอย่างเด็ดขาด

9) กำหนดให้หน่วยงานที่เกี่ยวข้อง รายงานผลการดำเนินงานที่เกี่ยวข้องกับการรับการให้สินบน หรือประโยชน์อื่นใด ต่อผู้บริหารอย่างน้อย ปีละ 1 ครั้ง

**6. มาตรการป้องกันการขัดกันระหว่างผลประโยชน์ส่วนตอนกับผลประโยชน์ส่วนรวม**

1) ห้ามมิให้พนักงานที่ปฏิบัติหน้าที่ ที่เกี่ยวข้องกับการจัดซื้อจัดจ้างกับผู้เสนอราคาที่มีความเกี่ยวข้องกับบุคลากรภายในองค์การ

2) ห้ามมิให้บุคลากรในโรงเรียนใช้อำนาจหน้าที่ในตำแหน่งหรือหน้าที่ดำเนินงานหรือโครงการที่เอื้อผลประโยชน์กับตนเองทั้งที่เกี่ยวกับเงินและทรัพย์สิน

3) ห้ามมิให้บุคลากรในโรงเรียนดำรงตำแหน่งหน้าที่ทับซ้อนกัน

**7.มาตรการการตรวจสอบการใช้ดุลยพินิจ**

**1. มาตรการใช้ดุลยพินิจของผู้บริหาร**

1) การใช้ดุลยพินิจของผู้บริหาร ต้องเป็นไปตามที่กฎหมายบัญญัติให้กระทำการอย่างหนึ่งอย่างใดโดยอิสระ

2) ขั้นตอนการใช้ดุลยพินิจต้องประกอบด้วยเหตุผล ดังนี้

 2.1) ขั้นตอนที่ 1 ข้อเท็จจริงอันเป็นสาระสำคัญ ซึ่งการวินิจฉัยข้อเท็จจริงนั้นต้องตรวจสอบข้อเท็จจริงที่เกิดขึ้นจากพยานหลักฐานที่มีอยู่เพียงพอต่อการพิสูจน์ข้อเท็จจริงว่าได้เกิดขึ้นหรือไม่

 2.2) ขั้นตอนที่ 2 ข้อกฎหมายที่อ้างอิงประกอบข้อเท็จจริง ตามข้อ 2.1 ที่เกี่ยวข้องและมีสาระสำคัญ

 2.3) ขั้นตอนที่ 3 ข้อพิจารณาและข้อสนับสนุน ซึ่งผู้ใช้ดุลยพินิจจะต้องพิจารณาตัดสินใจว่ากฎหมายได้กำหนดให้ใช้ดุลยพินิจได้เพียงประการเดียว หรือหลายประการ ซึ่งสามารถตัดสินใจใช้อำนาจหรือไม่ได้หรือจะเลือกกระทำการอย่างหนึ่งอย่างใดก็ได้ตามที่กฎหมายกำหนด

**2. มาตรการป้องกันและแก้ไขปัญหาการใช้ดุลยพินิจ**

1) ผู้บังคับบัญชาต้องปฏิบัติตนเป็นแบบอย่างที่ดีแก่ผู้ใต้บังคับบัญชา ปฏิบัติงานด้วยความซื่อสัตย์ สุจริต กำกับดูแล และติดตามการปฏิบัติงาน ตลอดจนการใช้ดุลยพินิจของผู้ใต้บังคับบัญชาให้เป็นไปตามกฎหมาย กฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวกับการปฏิบัติ บนพื้นฐานความสุจริตเป็นธรรม รับผิดชอบ ถูกต้องชอบธรรม ยอมรับนับถือ สามารถตรวจสอบได้ทุกขั้นตอนการปฏิบัติงาน

2) ให้ผู้ปฏิบัติงานปรับปรุงกระบวนการทำงานให้มีประสิทธิภาพ และจัดให้มีคู่มือการปฏิบัติงานหรือ หลักเกณฑ์มาตรฐานของการปฏิบัติงานที่แสดงถึงกระบวนการ ขั้นตอน ระยะเวลา การปฏิบัติงานอย่างชัดเจนเพื่อเป็นกรอบการปฏิบัติงานอันจะนำมาสู่การลดการใช้ดุลยพินิจของผู้ปฏิบัติงาน

3) ให้ผู้ปฏิบัติงานรายงานการดำเนินงานหรือการปฏิบัติงานที่เป็นไปตามกฎหมาย กฎ ระเบียบประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงาน หรือไม่เป็นไป ตามคู่มือการปฏิบัติงานหรือหลักเกณฑ์มาตรฐานของการปฏิบัติงาน ต่อผู้บังคับบัญชาตามลำดับเพื่อให้ส่วนงานที่เกี่ยวข้องดำเนินการหาข้อเท็จจริง วิเคราะห์ เสนอแนวทางแก้ไขปัญหาและป้องกันต่อผู้บังคับบัญชา

**3.มาตรการเสริมการตรวจสอบการใช้ดุลยพินิจ**

1) ผู้บังคับบัญชาต้องให้ความสำคัญกับการกำกับดูแลการปฏิบัติงานตามกฎหมาย กฎ ระเบียบประกาศ ข้อบังคับ คำสั่ง หลักเกณฑ์อื่นใด ที่เกี่ยวข้องกับการปฏิบัติงานของโรงเรียน

2) ผู้บังคับบัญชาต้องตระหนักถึงความสำคัญและแนวทางในการดำเนินการตรวจสอบการใช้ดุลยพินิจของโรงเรียน

3) มีแนวทางติดตามทบทวนกฎ ระเบียบ ประกาศ ข้อบังคับ คำสั่ง หลักเกณฑ์อื่นใดที่เกี่ยวข้องกับการปฏิบัติงานเพื่อนำมาปรับปรุงหลักเกณฑ์แนวทางการปฏิบัติงานรวมทั้งให้มีการพัฒนาระบบการตรวจสอบและควบคุมการปฏิบัติงานภายในองค์กรให้เป็นระบบและโปร่งใส

**การดำเนินการตาม มาตรการส่งเสริมคุณธรรม และความโปร่งใสภายในหน่วยงาน**

โรงเรียนร่มเกล้าได้ดำเนินการตามมาตรการส่งเสริมคุณธรรม และความโปร่งใสภายในหน่วยงาน ตามที่ได้กำหนดขั้นตอน และข้อปฎิบัติ เป็นไปตามความโปร่งใส ตรวจสอบได้ โดยยึดหลักธรรมาภิบาล ตาม 7 มาตรการต่างๆ ดังต่อไปนี้

1. มาตรการเผยแพร่ข้อมูลต่อสาธารณะ

2. มาตรการให้ผู้มีส่วนได้ส่วนเสียมีส่วนร่วมในการดำเนินงาน

3. มาตรการส่งเสริมความโปร่งใสในการจัดซื้อจัดจ้าง

4. มาตรการและแนวทางปฏิบัติเกี่ยวกับการจัดการข้อเรียกร้องกรณีเกิดการทุจริตและประพฤติมิชอบของเจ้าหน้าที่

5. มาตรการป้องกันการรับสินบน

6. มาตรการป้องกันการขัดกันระหว่างผลประโยชน์ส่วนตอนกับผลประโยชน์ส่วนรวม

7. มาตรการการตรวจสอบการใช้ดุลยพินิจ

**1.มาตรการเผยแพร่ข้อมูลต่อสาธารณะ**

มีการเผยแพร่ข้อมูลต่อสาธารณะผ่านเว็บไซต์ของโรงเรียน ทาง https://Romklao.net

**2. มาตรการให้ผู้มีส่วนได้ส่วนเสียมีส่วนร่วมในการดำเนินงาน**

มีการเผยแพร่ข้อมูลข่าวสารของโครงการในช่องทางที่หลากหลายทั้งทาง เว็บไซต์ของโรงเรียนเพจเฟสบุ๊คของโรงเรียน “โรงเรียนร่มเกล้า” และวารสาร โรงเรียน และเปิดรับฟังความคิดเห็นของประชาชนและผู้มีส่วนได้ส่วนเสียตามช่องทางดังกล่าวด้วย เปิดโอกาส ให้ประชาชนและผู้มีส่วนได้ส่วนเสียได้เข้ามามีส่วนร่วมในการปฏิบัติงาน เช่น ในการประชุมผู้ปกครองการแต่งตั้งคณะกรรมการผู้ปกครองของห้องเรียน

**3. มาตรการส่งเสริมความโปร่งใสในการจัดซื้อจัดจ้าง**

เจ้าหน้าที่ของโรงเรียน ที่ปฎิบัติหน้าที่เกี่ยวกับการจัดซื้อจัดจ้าง ดำเนินการบันทึกรายละเอียด วิธีการและขั้นตอนการจัดซื้อจัดจ้างและการบริหารพัสดุภาครัฐ ในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ ตามวิธีการที่กรมบัญชีกลางกำหนดแต่ละขั้นตอนหัวหน้าหน่วยงาน กำกับ ดูแลการปฎิบัติหน้าที่ของเจ้าหน้าที่ผู้ใต้บังคับบัญชาซึ่งปฎิบัติหน้าที่เกี่ยวกับการจัดซื้อจัดจ้างให้เป็นไปด้วยความเรียบร้อย

**4. มาตรการและแนวทางปฏิบัติเกี่ยวกับการจัดการข้อเรียกร้องกรณีเกิดการทุจริตและประพฤติมิชอบของเจ้าหน้าที่**

จัดทำแนวปฎิบัติเกี่ยวกับขั้นตอนการร้องเรียน แบบร้องเรียน และเปิดรับช่องทางให้ผู้ร้องเรียนสามารถร้องเรียนกรณีเกิดการทุจริตและประพฤติมิชอบของเจ้าหน้าที่ หลายช่องทาง เช่น เว็บไซต์ของโรงเรียนเพจfacebook โรงเรียน ตู้/กล่องรับความคิดเห็น ไปรษณีย์ปกติ ส่งมายังโรงเรียนร่มเกล้า หมู่ที่ 6 ตำบลโนนทัน อำเภอเมือง จังหวัดหนองบัวลำภู 39000 หรือยื่นโดยตรง ณ โรงเรียนร่มเกล้า หรือโทรศัพท์หมายเลข 064-5108221

**5.มาตรการป้องกันการรับสินบน**

มีประกาศเจตจำนงในการบริหารงานอย่างซื่อสัตย์สุจริต โปร่งใสและเป็นไปตามหลักธรรมาภิบาลที่ดีและเผยแพร่ประชาสัมพันธ์ให้บุคลากร ผู้รับบริการ ผู้มีส่วนได้ส่วนเสียภายนอกทราบ มีการกำหนดจรรยาบรรณ บทบาทหน้าที่ของพนักงานทุกระดับให้ครอบคลุมถึง การงดรับ ให้สินบน หรือผลประโยชน์อื่นใดในทุกรูปแบบ ทั้งทางตรงและทางอ้อม การไม่เข้าไปมีส่วนร่วมในการทุจริตทุกรูปแบบ การร่วมสอดส่องดูแล และรายงานการรับ ให้สินบนหรือประโยชน์อื่นใด รวมถึงการทุจริตประพฤติมิชอบทุกรูปแบบต่อผู้บังคับบัญชาการให้ความร่วมมือ ช่วยเหลือในกระบวนการสอบสวน สอข้อเท็จจริงที่เกี่ยวข้อง

**6. มาตรการป้องกันการขัดกันระหว่างผลประโยชน์ส่วนตอนกับผลประโยชน์ส่วนรวม**

จัดทำคำสั่งแต่งตั้งให้บุคลากรปฎิบัติหน้าที่ตามที่ได้รับมอบหมายโดย ไม่ให้บุคลากรในโรงเรียนดำรง ตำแหน่งหน้าที่ทับซ้อนกันห้ามบุคลากรในโรงเรียน ใช้อำนาจหน้าที่ในตำแหน่งหรือหน้าที่ดำเนินงานหรือโครงการที่เอื้อผลประโยชน์กับตนเองทั้งที่เกี่ยวกับเงินและทรัพย์สิน

**7.มาตรการการตรวจสอบการใช้ดุลยพินิจ**

ผู้บริหารใช้ดุลยพินิจ โดยยึดตามกฎหมายบัญญัติโดยพิจารณาถึงข้อเท็จจริงที่เป็นสาระสำคัญพยานหลักฐานที่มี โดยมีมาตรการป้องกันและแก้ไขปัญหาการใช้ดุลยพินิจ ที่ผู้บังคับบัญชาปฏิบัติตนเป็นแบบอย่างที่ดีแก่ผู้ใต้บังคับบัญชา ซื่อสัตย์สุจริต กำกับดูแล และติดตามการปฏิบัติงาน ตลอดจนการใช้ดุลยพินิจของผู้ใต้บังคับบัญชาให้เป็นไปตามกฎหมาย กฎ ระเบียบ ประกาศ ข้อบังคับ คำสั่ง สามารถตรวจสอบได้ ทุกขั้นตอนการปฏิบัติงาน